《读列子 其二》
清代·蕴端

形动而生影，声动而生响。无动而生有，自然非勉强。

有形必有终，死生互消长。茫茫天地间，那能常俯仰。

鬼者即是归，当作归家想。死人为归人，生人行何往。

一人失其家，世必为狂荡。天下皆失家，曾莫知其枉。

圣人一生死，去来如反掌。

作者简介：（1671—1705）或作袁端、蕴端。清宗室，字正子，一字兼山，号玉池生，别号红兰室主人。岳乐子。康熙二十三年，封勤郡王，后降贝子，寻缘事革爵。自少修谨，被服儒素，嗜学博古，诗拟李商隐，画法陈淳。有《玉池生稿》、《扬州梦传奇》。